EkBass/fiwiki-20250220-pages-articles huggingface dataset:
Crocodylomorpha

Crocodylomorpha on arkosaurien ryhmä, joka sisältää krokotiilieläimet ja joitakin niiden sukupuuttoon kuolleita sukulaisia. Crocodylomorphan ensimmäiset jäsenet ilmaantuivat noin 230 miljoonaa vuotta sitten myöhäistriaskauden Carnia-vaiheella. Ne olivat aluksi pieniä maalla eläviä lihansyöjiä, jotka juoksentelivat neljällä jalalla kohonneessa asennossa. Ainoa tähän päivään asti selvinnyt ryhmä on krokodyliformit (Crocodyliformes), josta kehittyi raskaasti panssaroituja, retkottavia ja osittain vedessä eläviä lajeja, toisinaan myös kasvinsyöjiä. Aiemmin kaikkien krokodyliformeihin kuulumattomien Crocodylomorpha-lajien katsottiin muodostavan ryhmän Sphenosuchia, mutta se ei nykykäsityksen mukaan ole monofyleettinen. Näitä ”Sphenosuchia”-lajeja eli rinta rinnan kehittyneempien krokodyliformien kanssa vielä myöhäisjurakaudella noin 150 miljoonaa vuotta sitten. == Fylogenia == Leardi, Pol, & Clark (2017): == Lähteet == *
Talisman

Talisman voi tarkoittaa esimerkiksi seuraavia asioita: * Renault Talisman, Renault’n valmistama automalli * Talisman, fantasiateemainen lautapeli * Talisman, ruotsalainen hard rock -yhtye * Talisman, Talismanin albumi vuodelta 1990 * Talisman-luokka, hävittäjäluokka * Talisman, ranskalainen korvetti * Talismaani (The Talisman), Stephen Kingin ja Peter Straubin romaani vuodelta 1984.
Kingwood (Länsi-Virginia)

Kingwood on kaupunki ja Prestonin piirikunnan hallinnollinen keskus Länsi- Virginian osavaltiossa Yhdysvalloissa. Kaupunki on perustettu vuonna 1815. Kaupungin pinta-ala on 6,29 km² ja vuonna 2010 siellä oli 2 939 asukasta. ==Väestö== Vuoden 2010 väestönlaskennan mukaan Kingwoodissa oli 2 939 asukasta, 1 291 taloutta ja 818 perhettä. Väestötiheys oli 467/km². Asukkaista yli 97 prosenttia oli valkoihoisia. Vuonna 2000 kaupungin talouksien mediaanitulo oli 29 155 dollaria ja perheiden 36 313 dollaria. Miesten mediaanitulo oli 30 658 dollaria ja naisten 18 190 dollaria. Tulot henkilöä kohden olivat 16 299 dollaria. Noin 16,3 prosenttia perheistä ja 17 prosenttia koko väestöstä, 25,2 prosenttia alle 18-vuotiaista ja 13,6 prosenttia yli 65-vuotiaista eli köyhyysrajan alapuolella. ==Lähteet== Luokka:Länsi-Virginian kaupungit
Long Beachin ePrix 2016

Long Beachin ePrix 2016 eli 2016 Long Beach ePrix oli Formula E -sarjan kauden 2015–2016 kuudes osakilpailu. Kilpailu ajettiin 2. huhtikuuta Long Beachin katuradalla Long Beachilla, Yhdysvalloissa. Aika-ajoissa paalupaikalle ajaneen Team Agurin António Félix da Costan suoritus hylättiin liian alhaisten rengaspaineiden vuoksi, jolloin paalupaikka ja siitä annettavat pisteet siirtyivät Sam Birdille. Kilpailun voitti ABT Schaeffler Audi Sportin Lucas di Grassi. == Sijoitukset kilpailun jälkeen == ;Kuljettajien pisteet Sijoitus Kuljettaja Pisteet 1 Lucas di Grassi 101 2 Sébastien Buemi 100 3 Sam Bird 71 4 Jerome D'Ambrosio 64 5 Stéphane Sarrazin 48 ;Valmistajien pisteet Sijoitus Valmistaja Pisteet 1 Renault e.DAMS 138 2 Abt Schaeffler Audi Sport 132 3 Dragon Racing 112 4 DS Virgin Racing Formula E Team 77 5 Mahindra Racing Formula E Team 61 * Huom!: Vain viiden parhaan sijoitukset sisällytetty. ==Lähteet== Luokka:Long Beachin ePrix Luokka:Osakilpailut Formula E -kaudella 2015–2016
Tom Harrell

Tom Harrell (s. 16. kesäkuuta 1946 Urbana, Illinois, Yhdysvallat) on yhdysvaltalainen jazz-trumpetisti. == Elämä == Harrellin ollessa viisivuotias hänen perheensä muutti San Franciscon lahden ympäristöön. Hän aloitti trumpetin soittamisen kahdeksanvuotiaana ja soitteli paikallisten ammattiyhtyeiden kanssa 13-vuotiaana. Osallistuttuaan parikymppisenä jazz- työpajaan Harrell lähti kiertueelle Stan Kentonin ja Woody Hermanin yhtyeiden kanssa. Samoihin aikoihin hänellä diagnosoitiin skitsofrenia. 1970-luvulla Harrell muutti New Yorkiin, jossa hän esiintyi Village Vanguard -big bandissä Mel Lewisin kanssa, sittemmin Chuck Israelsin National Jazz Ensemblessa, Aztecassa, Arnie Lawrencen Treasure Islandissa ja rock/funk-yhtye Cold Bloodissa. Hän soitti myös yhdessä Cecil Paynen, Bill Evansin ja Lee Konitzin kanssa. 1980-luvulla Harrell liittyi viidenneksi jäseneksi Phil Woodsin kvartettiin, josta tuli kvintetti. 1990-luvun lopussa Harrell kokosi oktetin, johon kuuluivat trumpetisti Wayne Andre, tenori-saksofonistit Don Braden ja Greg Tardy, baritoni Gary Smulyan, pianisti Xavier Davis, basisti Ugonna Okegwo ja rumpali Billy Hart. Harrellin vuonna 1999 julkaisema Time’s Mirror oli ehdolla Grammy-palkinnon saajaksi. Vuonna 2000 Entertainment Weekly nimesi CD:llä julkaistun The Art of Rhythm -levyn vuoden parhaaksi jazz-albumiksi. Samana vuonna Harrell teki Euroopan-kiertueen. === Soittotyyli === Harrell soittaa iskevää ja täsmällistä bebop-jazzia. == Diskografia == * Aurora/Total (Adamo 1976) * Play Of Light (Blackhawk 1984) * Moon Alley (Criss Cross 1985) * Open Air (Contemporary 1987) * Stories (Contemporary 1988) * Sail Away (Contemporary 1989) * Form (Contemporary 1990) * Visions (Contemporary 1991) * Passages (Chesky 1992) * Upswing (Chesky 1993) * Bottom Line (Mons 1995) * Labyrinth (RCA Victor 1996) * Look to the Sky (Steeplechase 1996) * The Art Of Rhythm (RCA Victor 1997) * Trumpet Legacy w/ Lew Soloff, Nicholas Payton, Eddie Henderson (Milestone 1999) * Time's Mirror (RCA Victor 1999) * Paradise (Bluebird 2001) == Lähteet == Luokka:Yhdysvaltalaiset jazztrumpetistit Luokka:Vuonna 1946 syntyneet Luokka:Elävät henkilöt
Monongalian piirikunta

thumb|right|250px|Monogalian piirikunnan oikeus- ja hallintorakennus Monongalian piirikunta on piirikunta Länsi-Virginian osavaltiossa Yhdysvalloissa. Piirikunta on perustettu vuonna 1776West Virginia Counties. Wvculture.org. Retrieved on 24.7.2013. ja sen nimi juontuu Monongahela-joesta. Vuonna 2010 piirikunnan asukasluku oli 96 189. Piirikunnan hallintokeskus on Morgantown. == Maantiede == Piirikunnan pinta-ala on 950 km², josta maata on noin 930 km² ja vesistöjä 15 km². == Väestö == Vuoden 2000 väestönlaskennan mukaan Monongalian piirikunnassa oli 81 866 asukasta, 33 446 taloutta ja 18 495 perhettä. Väestötiheys oli 88/km². Asukkaista yli 92 prosenttia oli valkoihoisia. Piirikunnan talouksien mediaanitulo oli 28 625 dollaria ja perheiden 43 628 dollaria. Miesten mediaanitulo oli 33 113 dollaria ja naisten 23 828 dollaria. Tulot henkilöä kohden olivat 17 106 dollaria. Noin 11,3 prosenttia perheistä ja 22,8 prosenttia koko väestöstä, 17,9 prosenttia alle 18-vuotiaista ja 8 prosenttia yli 65-vuotiaista eli köyhyysrajan alapuolella. == Lähteet == == Aiheesta muualla == Luokka:Länsi-Virginian piirikunnat
W76-ydinkärki

W76-ydinkärki on amerikkalainen vetypommin sisältävä ydintaistelukärki, jota suunniteltiin 1970-luvulla monikärkiohjusten taistelukärjeksi. Sitä valmistettiin vuosina 1978–1987, ja se on edelleen (2016) palveluskäytössä.http://nuclearweaponarchive.org/Usa/Weapons/W76.html Viitattu 24.3.2016. W76:n tarkkoja ulkomittoja ei tiedetä. Se painaa 164 kg ja ydinräjähteen räjähdysteho on 100 kilotonnia. Trident I ja Trident II SLBM- ohjukset voidaan varustaa neljällätoista W76-taistelukärjellä.http://www.globalsecurity.org/wmd/systems/w76.htm Viitattu 24.3.2016. Asetta on valmistettu yhteensä 3 030 kappaletta. Se on Yhdysvaltojen asevoimien yleisin ydintaistelukärki. Se on käytössä myös Britannian laivastolla maan ydinpelotteeseen kuuluvilla, Trident-ohjuksia kantavilla neljällä sukellusveneellähttp://fas.org/blogs/security/2011/04/britishw76-1/ Viitattu 24.3.2016. . == Teknisiä tietoja == * deuterium-tritium kiihdytetty (ks. kiihdytetty fissiopommi) * tavanomaisena räjähteenä PBX-9501 * todennäköisesti berylliumilla päällystetty plutoniumydin * todennäköisesti fuusiopolttoaineena litiumdeuteridia (6LiD) korkea-rikastetun uraanikuoren (HEU) sisällä == Katso myös == * W88-ydinkärki == Lähteet == Luokka:Yhdysvaltain ydinaseet
Mk 101 Lulu

Mk-101 Lulu oli ilmasta pudotettava ydinräjähteen sisältänyt syvyyspommihttp://www.atomicexpress.net/2012/06/12/confirmed-and-no-longer- denied-part-ii-inside-the-uss-yorktown/ Viitattu 24.3.2016. . Sen kehitti Yhdysvallat kylmän sodan aikana 1950-luvulla. Se käytti W34-ydinkärkeä, jonka räjähdysteho oli 11 kilotonnia TNT:tä. Yhdysvaltain laivasto otti aseen palveluskäyttöön sukellusveneiden torjuntaan vuosina 1958-1971\. Arviolta 600 yksilöä tämän tyypin ydinaseita tuotettiin. http://nuclearweaponarchive.org/Usa/Weapons/Allbombs.html Viitattu 4.12.2021. Siitä oli viisi eri versiota. Asetta myös varastoitiin Yhdysvaltojen ulkopuolelle NATO-maiden varastoihin, mutta amerikkalaisten joukkojen valvontaan. Se voitiin pudottaa ainakin Avro Shackleton, Lockheed P-2 Neptune ja Lockheed P-3 Orion pommikoneista. Aseen pituus oli 229 cm, halkaisija 46 cm ja se painoi 540 kg. Pommissa ei ollut kehittyneitä turvajärjestelmiä, vaan jos toimintakuntoon viritetty Mk-101 Lulu vieri laidan yli sotalaivan kannelta, se räjähti upottuaan asetettuun räjähdyssyvyyteen (siinä ei ollut vapaan pudotuksen tunnistinta, joka olisi huomannut milloin se pudotettiin lentokoneesta). Mk-101 Lulun korvasi yleiskäyttöinen B57-ydinpommi 1960-luvulta alkaen. B57:tä voitiin käyttää sekä maakohteiden strategiseen pommitukseen että syvyyspommina sukellusveneitä vastaan. Nykyisin ydinräjähteitä ei suunnitella enää käytettävän sukellusveneiden torjuntaan. Ydinasevallat Yhdysvallat, Britannia, Ranska, Venäjä ja Kiina poistivat kaikki sukellusveneitä vastaan tarkoitetut ydinaseet palveluskäytöstä vuoden 1990 tienoilla. == Lähteet == Luokka:Syvyyspommit Luokka:Ydinpommit Luokka:Yhdysvaltain ydinaseet
Kristin Gierisch

Kristin Gierisch (s. 20. elokuuta 1990 Zwickau) on saksalainen kolmiloikkaaja. Gierisch edustaa LAC Erdgas Chemnitziä ja hänen valmentajanaan toimii Harry Marusch.https://www.leichtathletik.de/nationalmannschaft/athletenportraet/athlet/detail/kristin- gierisch/ Gierisch sijoittui kuudenneksi alle 18-vuotiaiden MM-kilpailuissa 2007 ja viidenneksi alle 20-vuotiaiden EM-kilpailuissa 2009. Hän selviytyi loppukilpailuun alle 23-vuotiaiden EM-kilpailuissa 2011, muttei osallistunut siihen. Gierisch karsiutui loppukilpailusta Istanbulin MM-hallikilpailuissa 2012. Hän sijoittui yhdeksänneksi Zürichin EM-kilpailuissa 2014 ja neljänneksi Prahan EM-hallikilpailuissa 2015 sisärataennätyksellään 14,46. Vuoden 2015 MM- kilpailuissa Pekingissä hän sijoittui finaalin kahdeksanneksi tuloksella 14,25. Gierisch saavutti hopeaa vuoden 2016 sisäratojen MM-kilpailuista Portlandista tuloksella 14,30. Saman vuoden Amsterdamin EM-kilpailuissa hän oli kahdeksas ja Rio de Janeiron olympialaisissa yhdestoista. Gierisch voitti sisäratojen Euroopan-mestaruuden Belgradissa 2017 tuloksella 14,37. Lontoon MM-kilpailuissa 2017 hän sijoittui viidenneksi tuloksella 14,33. Berliinin EM- kilpailuissa 2018 hän saavutti hopeaa ulkorataennätyksellään 14,45. Vuonna 2021 järjestetyissä Tokion olympialaisissa hän karsiutui kolmiloikan loppukilpailusta. == Henkilökohtaiset ennätykset == Ulkoradoilla * kolmiloikka: 14,61 NR (Garbsen 2019) Sisäradoilla * kolmiloikka: 14,59 NR (Chemnitz 2019) NR = maan ennätys == Lähteet == Luokka:Saksalaiset kolmiloikkaajat Luokka:Vuonna 1990 syntyneet Luokka:Elävät henkilöt
Morgantown

Morgantown on kaupunki ja Monongalian piirikunnan hallinnollinen keskus Länsi- Virginian osavaltiossa Yhdysvalloissa. Kaupunki on perustettu vuonna 1838. Kaupungin pinta-ala on 27,5 km² ja vuonna 2010 siellä oli 29 660 asukasta. Kaupunki sijaitsee Monongahela-joen varrella ja siellä toimii muun muassa oma yliopisto. ==Väestö== Vuoden 2010 väestönlaskennan mukaan Morgantownissa oli 29 660 asukasta, 11 701 taloutta ja 3 827 perhettä. Väestötiheys oli 1 126/km². Asukkaista yli 89,7 prosenttia oli valkoihoisia ja 4,1 prosenttia mustia. Vuonna 2000 kaupungin talouksien mediaanitulo oli 20 649 dollaria ja perheiden 44 622 dollaria. Miesten mediaanitulo oli 33 268 dollaria ja naisten 24 944 dollaria. Tulot henkilöä kohden olivat 14 459 dollaria. Noin 15 prosenttia perheistä ja 38,4 prosenttia koko väestöstä, 23,3 prosenttia alle 18-vuotiaista ja 8,3 prosenttia yli 65-vuotiaista eli köyhyysrajan alapuolella. ==Lähteet== == Aiheesta muualla == Luokka:Länsi-Virginian kaupungit
Trivia Crack

Trivia Crack on Etermaxin 27. lokakuuta 2013 julkaisema tietovisamobiilipeli, jota pelataan online-tilassa muiden käyttäjien kanssa. Peli on saatavilla yli 20 eri kielelle. Trivia Crackin tarkoituksena on saada mahdollisimman nopeasti kuusi hahmoa eri kategorioista, jotka ovat Urheilu, Historia, Taide, Viihde, Maantiede ja Tiede. Hahmoja on mahdollista saada kahdella eri tavalla; vastaamalla oikein kolmeen perättäiseen kysymykseen, jolloin on mahdollista päästä niin sanottuun kruunukysymykseen, jonka aihealueen voi valita jäljellä olevista alueista. Tähän kruunukysymykseen on mahdollista päästä myös suoraan pyöräytyslaudasta, joka sisältää kruunukysymyksen lisäksi myös jokaisen kategorian. Kruunukysymyksen sijaan pelaaja voi valita haasteen, jossa hän yrittää varastaa vastapelaajan hahmon vastaamalla oikein kuuteen satunnaiseen kysymykseen. Jokainen peli kestää maksimissaan 25 vuoroa, mutta ensimmäisellä vuorolla ei ole mahdollista saada enempää kuin kolme hahmoa. Pelissä on myös keskustelumahdollisuus muiden pelaajien kanssa. Trivia Crackissa on mahdollista myös kirjoittaa, kääntää ja arvostella kysymyksiä itse pelin kysymystehtaassa.https://play.google.com/store/apps/details?id=com.etermax.preguntados.lite&hl;=fi == Kategoriat ja hahmot == Suluissa hahmon nimi. *Urheilu (Bonzo) *Maantiede (Tito) *Historia (Hektor) *Tiede (Al) *Taide (Tina) *Viihde (Pop) Pelin logossa näkyvän ja pyöräytyslaudan pyörittäjänä toimivan hahmon nimi on Willy.https://itunes.apple.com/us/app/trivia-crack/id651510680?mt=8 == Lähteet == Luokka:Vuoden 2013 videopelit Luokka:Tietokilpailuvideopelit Luokka:Android-pelit Luokka:IOS-pelit Luokka:Windows Phone -pelit‎
B28

B28 (alkujaan Mark 28 -ydinpommi) oli Yhdysvaltojen asevoimien vetypommi, joka voitiin pudottaa taktisista hävittäjä-pommittajista, rynnäkköhävittäjistä ja pommikoneista.http://nuclearweaponarchive.org/Usa/Weapons/Allbombs.html Viitattu 24.3.2016. Se oli myös käytössä muilla NATO-mailla, kuten Kanadan Euroopassa olevissa tukikohdissa ja Ison-Britannian Vickers Valiant ja English Electric Canberra lentokoneita käyttävillä laivueilla. Yhdysvaltain laivasto käytti asetta lentotukialuksilta nousemaan kykenevissä Douglas A-3 Skywarrior, Douglas A-4 Skyhawk ja A-5 Vigilantehttp://vietnam.warbirdsresourcegroup.org/a5vigilante- specifications.html Viitattu 24.3.2016. lentokoneissa. Aseen pituus oli 2,44-4,32 metriä, mallista riippuen. Sen suurin halkaisija oli 58 cm ja paino vaihteli eri malleilla 771 kg:stä 1 053 kg:aan. B28-pommeja valmistettiin vuodesta 1958 vuoteen 1966 saakka. Se oli käytössä aina vuoteen 1991 saakka, tehden aseesta pitkäikäisimmän Yhdysvaltain ydinaseen. Kaikkiaan 4 000 kappaletta tuotettiin. Aseesta oli peräti 20 erilaista muunnosta. == Eri kuljetusversiot == * B28EX (external), lentokoneen ulkopuolinen kiinnitys, vapaa pudotus ilman laskuvarjoa * B28RE (retarded external), lentokoneen ulkopuolinen kiinnitys, laskuvarjo hidasteena * B28IN (internal), pommikoneen ruumasta pudotettava malli, vapaa pudotus * B28RI (retarded internal), ruumasta pudotettava, hidastuslaskuvarjo * B28FI (full fusing internal), ruumasta pudotettava, laskuvarjolla maahan pinnalle saakka pudotettava pommi, mahdollista viivästetty räjäytys maassa (engl. laydown delivery). Tätä käytettiin vain Boeing B-47 Stratojet ja Boeing B-52 Stratofortress lentokoneista pudotettaessa. == Aseen variantteja == * Mod 1 – 1,1 megatonnia TNT:tä * Mod 2 – 350 kilotonnia TNT:tä * Mod 3 – 70 kilotonnia * Mod 5 – 1,45 megatonnia == Lähteet == Luokka:Yhdysvaltain ydinaseet Luokka:Yhdistyneen kuningaskunnan ydinpommit
B43

pienoiskuva|Saksalainen F-104G, jossa B43 ydinpommi. B43 (alkujaan Mark 43 -ydinpommi) oli Yhdysvaltojen asevoimien vetypommi, joka voitiin pudottaa taktisista hävittäjä-pommittajista, rynnäkköhävittäjistä ja pommikoneista. Siinä oli säädettävä räjäytysteho (engl. variable yield). Yhdysvaltain laivasto käytti asetta lentotukialuksilta nousemaan kykenevissä Douglas A-3 Skywarrior, Douglas A-4 Skyhawk ja A-5 Vigilante lentokoneissa. Ilmavoimat käyttivät sitä strategisissa pommikoneissa kuten Boeing B-47 Stratojet ja Boeing B-52 Stratofortress, sekä useimmissa muissa ydinaseita kuljettamaan pystyvissä sotilaslentokoneissa. Tämän tyypin ohjusaseita annettiin käyttöön myös NATO-liittolaisille, esim. Ison-Britannian Vickers Valiant ja Canberra lentokoneita käyttävillä laivueilla oli B43-ydinpommeja. Myös hävittäjät kuten F-16 ja F/A-18 Hornet pystyttiin aseistamaan tällä pommilla. Aseesta oli kaksi varianttia, Mod 1 ja Mod 2; niissä kummassakin oli viisi mahdollista asetettavaa räjähdystehoa. Mallista riippuen B43:n pituus oli 3,81-4,15 metriä. Sen suurin halkaisija oli 45 cm ja paino vaihteli eri malleilla 935 kg:stä 960 kg:aan. Säädettävä räjäytysteho vaihteli 70 kilotonnista TNT:tä yhteen megatonniin. B43 kehitettiin 1956 Los Alamos National Laboratoryssa, ja tuotanto aloitettiin 1959. Se tuli asevoimien käyttöön huhtikuussa 1961. Kaikkiaan asetta tuotettiin 2 000 kappaletta, aina vuoteen 1965 asti. Osassa malleissa oli hidastuslaskuvarjo ohjaamassa pommin putoamista. == Ydinaseonnettomuus == Yksi B43-ydinpommi oli osallisena ydinaseonnettomuudessa 1965, kun Douglas A-4 Skyhawk lentokone putosi mereen USS Ticonderoga (CV-14) lentotukialuksen kannelta lähellä Japanin rannikkoa. Konetta, sen pilottia, eikä mukana ollutta ydinasetta koskaan löydetty. Tipahtamispaikalla meren syvyys oli noin 4 500 metriä. Onnettomuus salattiin, ja siitä saatiin julkista tietoa vasta 1981. == Lähteet == Luokka:Ydinaseonnettomuudet Luokka:Yhdysvaltain ydinaseet Luokka:Yhdistyneen kuningaskunnan ydinpommit
Säyhtee

Säyhtee on kylä, joka sijaitsee Iitin länsiosassa, Päijät-Hämeen maakunnassa. Säyhteellä asuu noin 100 vakituista asukasta. Säyhteellä toimi alun perin kauppa ja kioski, mutta nykyisin lähimmät kaupat löytyvät Lahden Nastolan puolelta. Säyhteellä on kolme järveä: Kotojärvi, Selkojärvi ja Arrajärvi. Säyhteeltä on matkaa Iitin kuntakeskukseen Kausalaan 19 kilometriä, Lahden Nastolaan 11 kilometriä ja Lahteen 28 kilometriä. == Aiheesta muualla == * Säyhtee Iitin kunnan sivuilla Luokka:Iitin kylät
Martti Sirola

Martti Sirola (s. 26. maaliskuuta 1947 Savonlinna) on suomalainen Vihdissä asuva kuvittaja, sarjakuvapiirtäjä ja kirjailija. Sirola sai vuonna 2018 Puupäähattu-palkinnon. ==Henkilöhistoria== Sirola syntyi Savonlinnassa, mutta asui ja kävi koulunsa Jyväskylässä. Hän valmistui Taideteollisesta korkeakoulusta kuvaamataidon opettajaksi 1972. Valmistuttuaan hän toimi taideterapeuttina Hesperian sairaalassa ja opetti taideterapiaa Helsingin sairaanhoito-oppilaitoksessa. Vihtiin hän muutti perheineen 1980. ==Taiteellinen tuotanto== Sirola on sarjakuvapiirtäjä, kuvittaja ja kirjailija. Ensimmäisen sarjakuva-albuminsa Apassit hän julkaisi 1974. Hölmölästä Sirola on julkaissut useita sarjakuva-albumeja. Hän on kuvittanut muun muassa Kari Vaijärven Jukka Vihi -teoksia, mutta myös esimerkiksi Ulla- Maija Aaltosen, Kaija Määtän, Satu Reinikaisen ja Raija Orasen kirjoja. ===Omat teokset=== * Apassit, 1974 * Apassit - Erämaaseikkailu, 1975 * Apassit - Rautaparta, 1976 * Hölmölän väki, 1976 * Hölmölän akat, 1977 * Hölmölän arkea, 1978 * Hölmölän ukot, 1980 * Poika joka asui tynnyrissä, 1981 * Hölmölän kauppa, 1982 * Kun lasipäre tuli pirttiin, 1983 * Hierrekierre, 1984 (Aku-Pekka Laakson ja Pekka Seppäsen kanssa) * Käikkä, 1985 * Härmäläiset, 1986 * Suruton seurakunta, 1986 * Hölmölässä, 1989 (Eero Salolaa mukaellen) * Anakondan arvoitus, 1991 (Kari Vaijärven kanssa) * Kippo, Nappo ja Kuuppa, 1997 ==Lähteet== Luokka:Suomalaiset kuvittajat Luokka:Suomalaiset sarjakuvantekijät Luokka:Suomalaiset lasten- ja nuortenkirjailijat Luokka:Kuvaamataidonopettajat Luokka:Vuonna 1947 syntyneet Luokka:Elävät henkilöt
B57

B57 (alkujaan Mark 57 -ydinpommi tai Mk-57) oli Yhdysvaltojen asevoimien kylmän sodan aikainen taktinen ydinase. Sitä voitiin käyttää myös syvyyspommina sukellusveneiden torjunnassa.http://nuclearweaponarchive.org/Usa/Weapons/Allbombs.html Viitattu 24.3.2016. Aseen pituus oli kolme metriä. Sen suurin halkaisija oli 37,5 cm ja paino noin 227 kg. B57-ydinpommeja valmistettiin vuodesta 1963 vuoteen 1967 saakka. Se oli käytössä aina vuoteen 1993 saakka. Vielä vuonna 1992 USA:n asevoimilla ja Natolla oli 750 tavallista B57-pommia ja 800 sen syvyyspommina käytettävää varianttiaU.S. Nuclear Deployments at the End of the Cold War (PDF) William M. Arkin ja Robert S. Norris, Greenpeace. sivu 2. Viitattu 24.3.2016. . Sen korvasi B61-pommi. Kaikkiaan 3 100 kappaletta tuotettiin. Aseesta oli kuusi erilaista muunnosta (syvyyspommiversion lisäksi). B57 voitiin pudottaa suurimmasta osasta asevoimien ydinpommien pudottamiseen soveltuvista lentokoneista. Myös joitain helikoptereita kuten laivaston Sikorsky SH-3 Sea King voitiin käyttää. == Aseen variantteja == * Mod 0 – 5 kilotonnia TNT:tä * Mod 1 – 10 kilotonnia * Mod 2 – 10 kilotonnia * Mod 3 – 15 kilotonnia * Mod 4 – 15 kilotonnia * Mod 5 – 20 kilotonnia * Laivaston käyttämä syvyyspommimalli B57-pommista korvasi Mk 101 Lulu-pommin ja siinä oli säädettävä räjähdysteho aina 10 kT saakka. == Lähteet == Luokka:Syvyyspommit Luokka:Ydinpommit Luokka:Yhdysvaltain ydinaseet
Werner Starck

Werner Johannes Starck (10. heinäkuuta 1856 Antrea – 4. huhtikuuta 1921 Sortavala) oli suomalainen piirilääkäri ja yksi Duodecim-seuran 12 perustajajäsenestä.Jaakko Ignatius Duodecim-seura 125 vuotta jäsen n:o 10 : Werner Starck - Suomen järjestyksessä toinen kunnanlääkäri Starckin vanhemmat olivat lääketieteen tohtori, tilanomistaja, kollegiasessori Johan Wilhelm Starck (1797–1867) ja Matilda Augusta Lovisa Metén. Hän pääsi ylioppilaaksi 1874 Viipurin alkeisoppilaitoksesta ja opiskeli Helsingin yliopistossa valmistuen filosofian kandidaatiksi 1877, filosofian maisteriksi 1878, lääketieteen kandidaatiksi 1880 ja lääketieteen lisensiaatiksi 1886. Starck oli Juvan kunnanlääkärinä 1884–1887 ja oli silloin Suomen järjestyksessä toinen kunnanlääkäri. Myöhemmin hän toimi Mäntyharjun kunnanlääkärinä 1887–1889, Kankaan paperitehtaan tehtaanlääkärinä 1889-1891 ja Viipurin lääninsairaalan alilääkärinä 1891–1897. Viimeksi hän oli piirilääkärinä Sortavalassa vuodesta 1897 alkaen. Starck oli perustamassa vuonna 1881 Duodecim-seuraa. Hän oli Sortavalan kaupunginvaltuuston jäsenenä vuodesta 1903 alkaen. Starck oli naimisissa vuodesta 1883 oopperalaulajatar ja laulunopettaja Naëmi Ingmanin (1855–1932) kanssa. == Lähteet == Luokka:Suomalaiset lääkärit Luokka:Vuonna 1856 syntyneet Luokka:Vuonna 1921 kuolleet
B53

thumb|B53 räjähtää operaatio Hardtack I "Oak" ydinkokeessa 1958. B53 (myös Mk-53) oli Yhdysvaltojen asevoimien kylmän sodan aikainen bunkkerintuhoajaksi tarkoitettu vetypommi.http://nuclearweaponarchive.org/Usa/Weapons/Allbombs.html Viitattu 24.3.2016. Aseen pituus oli 3,76 metriä. Sen suurin halkaisija oli 127 cm. Ase painoi noin 4 010 kg ja sen räjähdysteho oli yhdeksän megatonnia. Siitä oli kaksi eri versiota: "likainen" B53-Y1, jossa ydinräjähde oli koteloitu 238U-kuoren sisään, ja "puhdas" B53-Y2, jossa kotelo ei ollut fissiiliä ainetta vaan lyijyä tai volframia.http://www.johnstonsarchive.net/nuclear/multimeg.html Viitattu 24.3.2016. B53-ydinpommeja valmistettiin vuodesta 1962 vuoteen 1965 saakka. Se oli käytössä aina vuoteen 1997 saakka, tosin viimeiset vuodet pelkästään varastoituna. Vuonna 1992 USA:n asevoimilla oli 50 B53-pommia varastossaU.S. Nuclear Deployments at the End of the Cold War (PDF) William M. Arkin ja Robert S. Norris, Greenpeace. sivu 2. Viitattu 24.3.2016. . Viimeinen näistä Kuuban kriisin aikana tehdyistä aseista purettiin vasta vuonna 2011Dismantling the mega-nuke: America begins to take apart B53 that was 600 times more powerful than bomb that flattened Hiroshima Dailymail. Viitattu 24.3.2016. Most powerful US nuclear bomb dismantled NBCNews, Betsy, Blaney. 25 lokakuuta 2011. Viitattu 24.3.2016. . Sen korvasi B61-pommi. Kaikkiaan 340 kappaletta tuotettiin. Aseesta oli myös suunniteltu taistelukärki, W53-ydinkärki. == Lähteet == == Aiheesta muualla == Luokka:Ydinpommit Luokka:Yhdysvaltain ydinaseet
Albert Pfaler

Albert Ferdinand Pfaler (27. marraskuuta 1857 Muonio – 15. helmikuuta 1885 Tornio) oli suomalainen piirilääkäri ja yksi Duodecim-seuran 12 perustajajäsenestä.Ignatius, Jaakko: Duodecim-seura 125 vuotta. Jäsen n:o 4: Albert Pfaler. Pfalerin vanhemmat olivat kirkkoherra, lääninrovasti Karl Ferdinand Pfaler ja Ebba Adolfina Holmström. Hän pääsi ylioppilaaksi 1876 Kuopion lyseosta, opiskeli Helsingin yliopistossa ja valmistui filosofian kandidaatiksi 1879, filosofian maisteriksi 1882, lääketieteen kandidaatiksi 1880 ja lääketieteen lisensiaatiksi 1884. Pfaler toimi vt. piirilääkärinä Torniossa. Hän oli perustamassa vuonna 1881 Duodecim-seuraa. == Lähteet == Luokka:Suomalaiset lääkärit Luokka:Vuonna 1857 syntyneet Luokka:Vuonna 1885 kuolleet
Sampo (ohjelmointikieli)

Sampo on vuonna 1983 kehitetty, suomen kieleen perustuva opetuskieleksi tarkoitettu ohjelmointikieli. Sen avainsanastoon kuuluu esimerkiksi si­japäätteitä. Kielen kehitti Syslab Ay yhdessä Oulun yliopiston kanssa ja sitä on käytetty opetuksessa Oulussa Karjasillan lukiossa. == Esimerkkejä == Alla oleva esimerkki on otettu Mikro-lehdestä. MUUTTUJA ALOTUS MUUTTUJA LOPETUS 8 JONO PUHE ( TOIVOTAN KAIKKI TERVETULLEIKSI ) ALOTUS LLE ( ÄÄNESTÄKÄÄ MINUA ) LOPETUS LLE ( ELÄMME SUURISSA VAIKEUKSISSA ) 1 PUHE LLE ( TULEVAISUUS ON EPÄVARMAA ) 2 PUHE LLE ( MEHUA JA HILLOMUNKKEJA KAIKILLE ) 3 PUHE LLE ( ELÄKELÄISET KUNNIAAN ) 4 PUHE LLE ( NÄLKÄVYÖTÄ ON KIRISTETTÄVÄ ) 5 PUHE LLE ( KOTIÄIDEISSÄ ON TURVAMME ) 6 PUHE LLE ( LAPSILISÄT KAKSINKERTAISIKSI ) 7 PUHE LLE ( OPINTORAHA KYMMENKERTAISEKSI ) 8 PUHE LLE LUO : PITUUS PIKAPUHE ALOTUS ARVO . RIVI :PITUUS KERTAA 8 SATTUMA PUHE ARVO . RIVI VIELÄ? LOPETUS ARVO VALMIS Ohjelma asettaa ensin `PUHE`-taulukkoon sekä `ALOTUS` ja `LOPETUS` -muuttujiin merkkijonoja ja määrittelee sen jälkeen `PIKAPUHE`-aliohjelman, jolla on `PITUUS`-parametri. Aliohjelma tulostaa aloituksen, argumenttina annetun määrän satunnaisia merkkijonoja taulukosta sekä lopetuksen. Sampoon kuuluu ydinominaisuutena tuki kilpikonnagrafiikalle. Alla oleva esimerkki esittelee tätä tukea. KONNA ASEMA NÄYTÄ PINO NÄYTÄ LUO :KOKO KAARI 8 KERTAA :KOKO ETEEN 10 OIKEA VIELÄ? VALMIS LUO :KOKO TERÄLEHTI 2 KERTAA :KOKO KAARI 8 * 10 = VASEN 180 VASEN VIELÄ? VALMIS LUO :KOKO KUKKA 6 KERTAA :KOKO TERÄLEHTI 60 OIKEA VIELÄ? VALMIS 10 KERTAA 640 SATTUMA 400 SATTUMA PAIKKA 20 SATTUMA KUKKA VIELÄ? ==Aiheesta muualla== * Sampon dokumentaatio ja lähdekoodi GitHubissa ==Lähteet== Luokka: Ohjelmointikielet
Thomas Marshburn

Thomas Henry Marshburn (s. 29. elokuuta 1960 Statesville, Pohjois-Carolina, Yhdysvallat) on yhdysvaltalainen astronautti. Marshburn valittiin astronauttikoulutukseen vuonna 2004 ja on osallistunut NASA:n avaruussukkulalennolle STS-127 sekä vuonna 2012 Sojuz TMA-07M -lennolle Retkikunnan 34 jäsenenä. == Lähteet == == Aiheesta muualla == Luokka:Yhdysvaltalaiset avaruuslentäjät Luokka:Vuonna 1960 syntyneet Luokka:Elävät henkilöt
Kaarlo Nohrström

Kaarlo (Karl) Bertel Nohrström (3. maaliskuuta 1855 Savonlinna – 3. maaliskuuta 1903 Joensuu) oli suomalainen piirilääkäri ja yksi Duodecim-seuran 12 perustajajäsenestä. Hän toimi myös sivutoimisesti hammaslääkärinä.Ignatius, Jaakko: Duodecim-seura 125 vuotta. Jäsen n:o 7: Karl Bertel Nohrström. Nohrströmin vanhemmat olivat kollega Johan Vilhelm Nohrström ja Klara Lovisa Olsoni. Hän pääsi ylioppilaaksi 1873 Porvoon alkeisoppilaitoksesta, opiskeli Helsingin yliopistossa ja valmistui filosofian kandidaatiksi ja filosofian maisteriksi 1877, lääketieteen kandidaatiksi 1879 ja lääketieteen lisensiaatiksi 1883. Nohrström oli Sortavalassa kaupunginlääkärinä ja yleisen sairaalan lääkärinä 1885–1893, ja hän toimi sen jälkeen piirilääkärinä Joensuussa vuodesta 1893 alkaen. Hän oli perustamassa vuonna 1881 Duodecim- seuraa. Nohrström oli mukana vuonna 1899 Suurta adressia Pietariin vieneessä lähetystössä. Nohrström oli naimisissa vuodesta 1883 Elin Hildur Karolina Domanderin kanssa. Kaarlo Nohrströmin veli oli kamarineuvos, ylijohtaja Walter Nohrström.Kuka kukin oli (Viitattu 20.11.2018) == Lähteet == Luokka:Suomalaiset lääkärit Luokka:Suomalaiset hammaslääkärit Luokka:Vuonna 1855 syntyneet Luokka:Vuonna 1903 kuolleet
Raippo

Raippo (myös Etu-Simola) on kylä Lappeenrannassa. Se sijaitsee seututie 387:n eli Vaalimaantien ja Vainikkalan radan risteyksessä noin 20 kilometriä etelään kaupungin keskustasta. Raipon lähikyliin kuuluu Vaalimaantien itäpuolella oleva Simola. Yhdessä ne muodostavat Raipon–Simolan tilastoalueen, jolla oli 434 asukasta vuonna 2013. Vuonna 1940 avattu Raipon rautatieasema muodosti uuden risteysaseman Vainikkalan radan ja Lappeenrannan radan välille. Se toimi henkilöliikenteen käytössä vuoteen 1977 asti. Simolan asemanseudun pommitus vuonna 1944 ulottui myös Raippoon. Vuosina 1948–1956 Raipossa, radan varrella, oli rikkihappotehdas. Sittemmin samalla alueella oli 30 vuoden ajan Konelan maahantuontikeskus, jonka kautta tuotiin kaikki Suomen Lada-autot. Edelleen alueella on Lappeenranta Free Zonen vapaasatama. Lappeenrannan lähiliikenteen linja-autoreitti ulottuu Raippoon, ja kylässä käy myös kirjastoauto. Raipossa on toiminut kaksi kauppaa, mutta ne lopettivat vuosituhannen vaihteessa. Lähin peruskoulu on Simolan koulu, joka perustettiin kansakouluksi 1900-luvun alussa. Lappeen maatalousoppilaitos toimi alueella 2000-vuosikymmenen loppuun, minkä jälkeen Etelä-Karjalan koulutuskuntayhtymä myi rakennukset Lappeenpuisto-kiinteistöosakeyhtiölle. Raipon maastossa kilpailtiin vuoden 2016 Jukolan viesti eli Lappee-Jukola, runsaiden sateiden vallitessa seudulla. == Lähteet == == Aiheesta muualla == * Simolan ja lähikylien kylätoimikunta Luokka:Lappeen kylät
Gustaf Rudolf Idman

Gustaf Rudolf Idman (26. syyskuuta 1857 Messukylä – 26. toukokuuta 1927 Helsinki) oli suomalainen lääkintöneuvos, valtiopäivämies ja useiden lääkärijärjestöjen vaikuttaja. Idman kuului Idmanin sukuun.Miia Ijäs & Maija Ojala. Tuntematon tukija opiskelijan takana – Lääkintöneuvos G. R. Idmanin ja ministeri K. G. Idmanin säätiön historia, s. 19, 21–28 Idmanin säätiö, Tampere 2015. Hänen vanhempansa olivat Hatanpään kartanon omistanut senaatin kamarikirjuri Karl Gustaf Idman (1817–1880) ja Beata Sofia Gustava Mellin. Hän pääsi ylioppilaaksi 1876 Hämeenlinnan alkeisopistosta, opiskeli Helsingin yliopistossa ja valmistui filosofian kandidaatiksi 1879, filosofian maisteriksi 1882, lääketieteen kandidaatiksi 1881 ja lääketieteen lisensiaatiksi 1884. Idman oli Tampereen kaupunginlääkärinä 1887–1907 ja samanaikaisesti Nokia Oy:n, Tampellan ja Finlaysonin tehtaanlääkärinä Tampereella. Hän toimi sen jälkeen Lääkintöhallituksen lääkintöneuvoksena 1907–1915. Idman oli vuonna 1881 yksi Duodecim-seuran 12 perustajajäsenestä.Ignatius, Jaakko: Duodecim-seura 125 vuotta. Jäsen nro 12: Gustaf Rudolf Idman. Hän toimi 1900-luvun alussa sekä suomenkielisen Duodecimin että ruotsinkielisen Finska Läkaresällskapetin puheenjohtajana, ja oli vuonna 1910 Suomen Lääkäriliiton perustavan kokouksen puheenjohtaja. Samoin hän johti Suomen Tuberkuloosin Vastustamisyhdistyksen perustavaa kokousta vuonna 1907. Idman oli porvarissäädyssä Tampereen edustaja valtiopäivillä 1894, 1897, 1899, 1900, 1904–1905 ja 1905–1906, toimien säädyn varapuhemiehenä 1904–1905. Hän edusti Suomalaista puoluetta, vaikka olikin lähtöisin ruotsinkielisestä perheestä. Vuonna 1900 hänet valittiin porvarissäätyyn Suomalaisen puolueen, Ruotsalaisen puolueen ja Työväenpuolueen yhteisenä ehdokkaana. Hän oli myös Tampereen kaupunginvaltuuston puheenjohtaja ja myöhemmin Helsingin kaupunginvaltuuston jäsen. Idman oli myös muun muassa Pohjoismaiden Yhdyspankin hallintoneuvoston jäsen, Tampereen Suomalaisen Klubin ensimmäinen puheenjohtaja ja Suomalais-Ugrilaisen Seuran perustajajäsen. Hänen aloitteestaan Lääkintöhallituksen sisäisessä kirjanpidossa siirryttiin vuonna 1912 suomen kielen käyttöön. Idman oli naimisissa vuodesta 1885 Olga Elisabet Gustafssonin kanssa. Heidän lapsiaan olivat lähettiläs, ministeri K. G. Idman, huone- ja maustekasveista kirjoittanut tietokirjailija Anna-Maria Idman-Tigerstedt ja filosofian tohtori, pääkonsuli, suomentaja ja kirjallisuuden tutkija Niilo Idman. Pankinjohtaja Nils Idman oli Gustaf Rudolf Idmanin veli, samoin kuin lääkäri ja hammaslääkäri Gösta Idman. Isänsä kuoltua vuonna 1880 Idman omisti Hatanpään kartanon yhdessä sisarustensa kanssa, ja tuona aikana rakennettiin sen nykyinen päärakennus. Hänen nuorempi veljensä Fredrik Idman lunasti kartanon kokonaan itselleen vuonna 1903. Idmanin mittava kasvikokoelma lahjoitettiin vuonna 1978 Tampereen luonnontieteelliselle museolle. == Lähteet == Luokka:Suomalaiset lääkärit Luokka:Suomen suuriruhtinaskunnan porvarissäädyn valtiopäivämiehet Luokka:Tampereen kaupunginvaltuutetut Luokka:Helsingin kaupunginvaltuutetut Luokka:Suomalaisen puolueen poliitikot Luokka:Vuonna 1857 syntyneet Luokka:Vuonna 1927 kuolleet
Yuval Yaron

Yuval Yaron (s. 1953 Petah Tikva, Israel)Perez, Jennifer Anne: Violinist Rediscovers Jewish Heritage Through Song, Chabad.org 23.7.2007. Viitattu 24.3.2016. on israelilaissyntyinen Yhdysvalloissa asuva viulisti, joka voitti vuonna 1975 Helsingissä kolmannen kansainvälisen Sibelius-viulukilpailun. Yaron on vuodesta 2001 hoitanut Kalifornian yliopiston musiikin laitoksen professuuria Santa Barbarassa. Sitä ennen hän opetti kaksi vuosikymmentä Indianan yliopistossa Bloomingtonissa.Yuval Yaron , UCSB Music Department. Viitattu 24.3.2016. Yuval Yaron esiintyi jo 16-vuotiaana israelilaisen sinfoniaorkesterin solistina. Viulistiura sai vauhtia hänen 20-vuotiaana saavuttamasta toisesta sijasta Genovan Paganini-viulukilpailussa 1973 ja kahta vuotta myöhemmin voitosta Sibelius-kilpailussa. Hän edusti Helsingissä Israelia, mutta oli jo tuolloin muuttanut Yhdysvaltoihin opiskelemaan Josef Gingoldin ja Jascha Heifetzin johdolla. Solistiurallaan hän on soittanut kymmenien sinfoniaorkestereiden solistina erityisesti Euroopassa, Pohjois- Amerikassa ja synnyinmaassaan Israelissa. Soolokonsertteja hän on antanut muun muassa Tel Avivissa, Chicagossa, Bostonissa, Los Angelesissa, Torontossa, Baselissa, Hannoverissa, Helsingissä ja Reykjavikissa. Yaron on levyttänyt monia sooloviuluteoksia. Hänen arvostetuimpia levytyksiään ovat Bachin viulusarjat ja sonaatit, Eugène Ysaÿen kuusi sooloviulusonaattia sekä Baijerin radion sinfoniaorkesterin kanssa 1978 tehty konserttiäänitys Sibeliuksen viulukonsertosta, kapellimestarina Klaus Tennstedt. Hän on levyttänyt paljon myös Sibeliuksen tuotantoa viululle ja pianolle.Joustie, Kaisa: Vuoden 1975 voittaja Yuval Yaron, Jean Sibelius -viulukilpailun 2015 sivusto, Yle 21.10.2015. Viitattu 24.3.2016. ==Levytyksiä== *Yuval Yaron, pianisti Rena Stipelmanin kanssa, Finnlevy 1976 *Jean Sibelius, Works for Violin and Piano, Rena Stipelmanin kanssa, Finlandia Records 1979 *Ysaÿe: Six Sonates pour Violon seul, Op. 27, Accord ==Lähteet== ==Aiheesta muualla== *Yuval Yaronin haastattelu Helsingissä 1975, Yle Elävä arkisto *Yuval Yaron Allmusic- tietokannassa Luokka:Israelilaiset viulistit Luokka:Musiikkipedagogit Luokka:Yhdysvaltalaiset viulistit Luokka:Vuonna 1953 syntyneet Luokka:Elävät henkilöt
Karl Adolf Hällström

Karl Adolf Hällström (2. huhtikuuta 1854 Liperi – 27. huhtikuuta 1919 Viipuri) oli suomalainen piirilääkäri ja yksi Duodecim-seuran 12 perustajajäsenestä.Ignatius, Jaakko: Duodecim-seura 125 vuotta. Jäsen n:o 3: Karl Adolf Hällström. Hällströmin vanhemmat olivat Liperin Simananniemen kartanon omistanut varatuomari, kunnallisneuvos Johan Edvard Hällström (1821-1899) ja Thora Karolina Hällström (k. 1885). Hän pääsi ylioppilaaksi 1871 Kuopion lukiosta, opiskeli Helsingin yliopistossa ja valmistui filosofian kandidaatiksi 1876, filosofian maisteriksi 1882, lääketieteen kandidaatiksi 1879 ja lääketieteen lisensiaatiksi 1884. Hällström oli piirilääkärinä Kittilässä 1884–1890, Raahessa 1890–1893 ja Lappeenrannassa 1893-1917. Hän oli perustamassa vuonna 1881 Duodecim-seuraa. Hällström oli Lappeenrannan kaupunginvaltuuston jäsen 1898–1919 ja valtuuston puheenjohtaja 1904–1912.Yrjö Kotivuori, Ylioppilasmatrikkeli 1640–1852: Johan Edvard Hällström. Verkkojulkaisu 2005. Luettu 2.2.2025. Hällström oli naimisissa vuodesta 1884 Edit Sofia Kiljanderin (1860–1916) kanssa. Hällströmin veljiä olivat agronomi, koulunjohtaja ja maatalousneuvos Juhani Erkki Hällström (1865–1940), Siikakoski Oy:n ja Gustaf Cederberg & Co:n toimitusjohtaja, Joensuun piirin höyrykattiloiden ja matkustajalaivojen tarkastaja Henrik Reinhold Hällström (1866–1923) ja Viipurin lääninhallituksen ylimääräinen esittelijä, hovioikeuden asessori Ernst Edvard Hällström (1870–1955). == Lähteet == Luokka:Suomalaiset lääkärit Luokka:Lappeenrannan kaupunginvaltuutetut Luokka:Vuonna 1854 syntyneet Luokka:Vuonna 1919 kuolleet
George E. Goodfellow

George Emory Goodfellow (23. joulukuuta 1855 – 7. joulukuuta 1910) oli yhdysvaltalainen lääkäri ja luonnontutkija, jota pidettiin Yhdysvaltain merkittävimpänä ampumahaavojen hoidon asiantuntijana. Toimiessaan lääkärinä Arizonan Tombstonessa, hän hoiti niin lainvalvojien kuin lainsuojattomien ampumavammoja; potilaiden joukossa olivat mm. Virgil ja Morgan Earp, jotka haavoittuivat O. K. Corralin taistelussa. Hän suoritti ensimmäisen virallisesti rekisteröidyn laparotomian potilaalle, jota oli ammuttu vatsaan. Hän oli myös ensimmäinen kirurgi, joka suoritti perineaalisen prostatektomian suurentuneen eturauhasen poistamiseksi. Hän oli edelläkävijä spinaalianestesian käytössä ja ampumahaavojen steriileissä hoitomenetelmissä. Goodfellow’ta pidetään yleisesti ensimmäisenä siviilipuolen traumakirurgina. Lääketieteellisen uransa lisäksi Goodfellow tutki maanjäristyksiä ja julkaisi ensimmäisen kartan maanjäristyksen aiheuttamista repeämistä Pohjois- Amerikassa, haastatteli Geronimoa, tutki gilaliskojen myrkkyä ja oli mukana solmimassa rauhansopimusta Yhdysvaltain-Espanjan sodassa. Goodfellow oli myös taitava nyrkkeilijä. Opiskellessaan ensimmäistä vuotta Yhdysvaltain laivastoakatemiassa, hänestä tuli akatemian nyrkkeilymestari. Hänet kuitenkin erotettiin hakattuaan ensimmäisen laitoksessa opiskelleen afroamerikkalaisen, James H. Conyersin. Hän jätti Tombstonen vuonna 1889 ja perusti menestyksekkään praktiikan Tucsoniin, ennen kuin muutti San Franciscoon vuonna 1899 ja avasi praktiikan siellä. Hän menetti praktiikkansa ja henkilökohtaisen omaisuutensa San Franciscon maanjäristyksessä 1906, minkä jälkeen hän muutti takaisin Lounais-Yhdysvaltoihin, jossa hänestä tuli Southern Pacific Railroad -yhtiön ylilääkäri. Goodfellow sairastui 1910 ja kuoli myöhemmin samana vuonna Los Angelesissa. == Lähteet == Luokka:Yhdysvaltalaiset lääkärit Luokka:Villin lännen henkilöt Luokka:Arizonan historia Luokka:Vuonna 1855 syntyneet Luokka:Vuonna 1910 kuolleet
August Hillbom

Ernst August Hillbom (19. marraskuuta 1853 Sääminki – 31. elokuuta 1935 Helsinki) oli suomalainen piirilääkäri ja yksi Duodecim-seuran 12 perustajajäsenestä.Ignatius, Jaakko: Duodecim-seura 125 vuotta. Jäsen n:o 2: Ernst August Hillbom. Hillbomin vanhemmat olivat maanmittari Ernst August Hillbom ja Maria Lovisa Wenell. Hän pääsi ylioppilaaksi 1869 Kuopion lukiosta, opiskeli Helsingin yliopistossa ja valmistui filosofian kandidaatiksi 1875, lääketieteen kandidaatiksi 1878 ja lääketieteen lisensiaatiksi 1882. Hillbom oli Mikkelissä lääninsairaalan ja lääninvankilan lääkärinä 1891–1903 ja piirilääkärinä 1903–1915 sekä viimeksi lääninvankilan lääkärinä vuoteen 1925 saakka. Hän oli perustamassa vuonna 1881 Duodecim-seuraa. Hillbom oli Mikkelin kaupunginvaltuuston jäsen 1896–1905 ja valtuuston varapuheenjohtaja 1904–1905. Hillbom laati yhdessä Matti Äyräpään ja Duodecim-seuraan 1885 liittyneen Fredrik Joel Pätiälän kanssa kanssa Duodecimin julkaiseman suomalais- ruotsalaisen lääketieteen 6 400 hakusanan luettelon Duodecimin sanaluettelo Suomen lääkäreille joka ilmestyi 1888 aikakauskirja Duodecimin vihkojen liitteinä. Hillbom ja Pätiälä laativat myös 1889 ilmestyneen 3 000 hakusanan ruotsalais-suomalaisen lääketieteen sanaston lisävihkon. Hillbom oli naimisissa vuodesta 1890 Maria Charlotta Ingmanin (1865–1928) kanssa. Hillbomin poika oli professori, neurologi Eero August Hillbom (1904–1991) ja pojanpoika neurologian professori Matti Hillbom (s. 1944). == Lähteet == == Aiheesta muualla == * Ampujaveteraani, Hakkapeliitta, 14.11.1933, nro 46, s. 13, Kansalliskirjaston digitaaliset aineistot Luokka:Suomalaiset lääkärit Luokka:Mikkelin kaupunginvaltuutetut Luokka:Vuonna 1853 syntyneet Luokka:Vuonna 1935 kuolleet
Nils Durchman

Nils Gustaf Durchman ['durkman] (3. maaliskuuta 1846 Inari – 29. kesäkuuta 1925 Helsinki) oli suomalainen piirilääkäri ja yksi Duodecim-seuran 12 perustajajäsenestä.Jaakko Ignatius Duodecim-seura 125 vuotta jäsen n:o 9 : Nils Gustaf Durchman Durchmanin vanhemmat olivat kirkkoherra, lääninrovasti Josef Wilhelm Durchman ja Emma Charlotta Reuter. Hän pääsi ylioppilaaksi 1866 Vaasan lukiosta ja opiskeli Helsingin yliopistossa valmistuen filosofian kandidaatiksi ja maisteriksi 1877, lääketieteen kandidaatiksi 1880 ja lääketieteen lisensiaatiksi 1883. Durchman oli yksityislääkärinä Tampereella 1886–1907 ja piirilääkärinä Uudessakaarlepyyssä 1907–1922. Hän oli perustamassa vuonna 1881 Duodecim-seuraa. Durchman oli Tampereen kaupunginvaltuuston jäsenenä. Nils Durchman oli naimisissa vuodesta 1883 Ljuba Sitkoffin (1859–1931) kanssa. Durchmanin nuorin poika Äly Rae Lemmitty Durchman (1894–1920) kuoli 7. syyskuuta 1920 Savoia S.9 -lentoveneen maahansyöksyssä Alpeilla, tämä vuosipäivä on nykyisin Suomen ilmavoimien vainajien päivä.Kymenlaakson Ilmakilta ry : Alppilentoturman 7.9.1920 muistomerkki Kouvolassa Insinööri, yritysjohtaja ja valtiopäivämies Johan Teodor Durchman oli Nils Durchmanin veli.Ylioppilasmatrikkeli 1853–1899: Johan Teodor Durchman (Viitattu 27.10.2020) == Lähteet == Luokka:Suomalaiset lääkärit Luokka:Tampereen kaupunginvaltuutetut Luokka:Vuonna 1846 syntyneet Luokka:Vuonna 1925 kuolleet
Nils Johan Idman

Nils Johan Idman (1. marraskuuta 1781 Pälkäne – 23. lokakuuta 1851 Messukylä) oli suomalainen laamanni ja kartanonomistaja.Kotivuori, Yrjö: Nils Johan Idman Ylioppilasmatrikkeli 1640–1852. Helsingin yliopisto. Viitattu 25.3.2016. Idmanin vanhemmat olivat Pälkäneen kirkkoherra Gustaf Niklas Idman (1752–1807) ja Margareta Eleonora Jansson. Hän pääsi ylioppilaaksi 1795 Turussa ja opiskeli Turun akatemiassa valmistuen filosofian kandidaatiksi 1801 ja maisteriksi 1802. Hän oli auskultanttina Turun hovioikeudessa ja toimi siellä sitten ylimääräisenä notaarina 1804 ja oli Turun akatemian konsistorin ylimääräisenä amanuenssina vuodesta 1805. Idman sai varatuomarin arvon 1807. Suomen sodan jälkeen Idman oli hallituskonseljin kamaritoimituskunnan revisiokonttorin reviisorina vuodesta 1809 ja valtiovaraintoimituskunnan apulaisesittelijäsihteerinä vuodesta 1812. Hän sai eron tästä virasta vuonna 1814 ja sai samana vuonna laamannin arvonimen. Idman omisti Hatanpään kartanon silloisen Messukylän pitäjän alueella. Vuonna 1840 Idman perusti yhdessä Taalintehtaan ruukin omistajan senaattori Carl August Ramsayn ja vuorimestari Gustaf Idestamin kanssa masuunin Tammerkosken yläjuoksulle Hatanpään kartanon omistamalle maalle. Ylöjärven Haverin kaivoksen heikkolaatuista rautamalmia käyttänyt masuuni käynnistyi 1844, mutta se osoittautui pian kannattamattomaksi ja Idman luopui hankkeesta. Ramsay myi masuunin Gustaf August Wasastjernalle, joka perusti masuunin yhteyteen vuonna 1857 konepajan, josta sai alkunsa Tampereen Pellava- ja Rautateollisuus Oy.Patruunoita : Wasastjerna ja Törngren Idmanin yhdessä Carl Niclas Helleniuksen kanssa vuonna 1802 julkaisema väitöskirja Muistio Linnun pesistä – Hämeessä koottujen havaintojen perusteella on julkaistu suomennettuna vuonna 2009 kirjassa Suomen lintutieteen synty. Idman oli naimisissa vuodesta 1813 Elisabet Eleonora Gardiemeisterin (k. 1873) kanssa. Heidän poikiaan olivat piirilääkäri Nils Johan Vilhelm Idman (1814–1874), Hatanpään kartanon isänsä jälkeen omistanut tilanomistaja Karl Gustaf Idman (1817–1880) ja vuorikonduktööri Fredrik Ferdinand Idman (1819–1845). == Lähteet == Luokka:Suomalaiset juristit Luokka:Suomalaiset virkamiehet Luokka:Vuonna 1781 syntyneet Luokka:Vuonna 1851 kuolleet
Astorga

Astorga on kaupunki Leónin maakunnassa Espanjassa. Astorgan asukasluku on noin 11 300 (2016). Roomalaiset perustivat kaupungin vuonna 14 eaa. Asturica Augusta oli tärkeä hallinnollinen ja sotilaallinen keskus roomalaisajalla.Encyclopedia Britannica Astorga on niin kutsutun Maragaterían pääkaupunki. Maragato-niminen etninen ryhmä, joka on mahdollisesti peräisin Saksasta, on vuosisatoja asunut Leónin maakunnan alueella. Kaksi merkittävää historiallista reittiä, Camino de Santiago ja Vía de la Plata (Hopeatie), yhtyvät Astorgassa.http://www.aytoastorga.es/index.html == Kuvia == Astorga muralla JMM.JPG|Kaupunginmuuri on roomalaisajalta. Astorga Catedral 49 by- dpc.jpg|Astorgan katedraali Fachada del ayuntamiento de Astorga.jpg|Kaupungintalo Palacio episcopal de Astorga.JPG|Antoni Gaudín suunnittelema piispanpalatsi. Astorga - Iglesia de Santa Marta 1.jpg|Iglesia de Santa Marta == Lähteet == == Aiheesta muualla == Luokka:Leónin maakunta Luokka:Kastilia ja Leónin kaupungit
Meguru

Meguru Film Sound on suomalainen elokuva-alan yritys, jonka toimiala on miksaus. Yrityksen perustivat vuonna äänisuunnittelijat Peter Nordström, Pekka Karjalainen ja Olli Pärnänen, kaikki alallaan muun muassa Jusseilla palkittuja ammattilaisia. Meguru on tehnyt vain pitkiä elokuvia, ja sitä pidetään alallaan suurimpana. Meguru päätyi yrityssaneeraukseen jouduttuaan talousvaikeuksiin Nordströmin lähes miljoonan euron kavalluksen vuoksi. Nordström ilmoittautui poliisille lokakuussa 2015 ja sai maaliskuussa 2016 kahden vuoden ja kahdeksan kuukauden vankeusrangaistuksen. Lisäksi hän sai viiden vuoden liiketoimintakiellon ja joutuu korvaamaan yritykselle aiheuttamansa vahingon 914 000 euroa ja korot. Meguru jatkaa toimintaansa yrityssaneerausohjelman mukaisesti, ja sen osakkaina ovat Karjalainen ja Pärnänen. ==Filmografia== * Luokkakokous, 2015 * Äkkilähtö, 2016 * Risto Räppääjä ja yöhaukka, 2016 ==Lähteet== Luokka:Suomalaiset elokuvayhtiöt
Lindholmenin linnanrauniot

thumb|300px Lindholmenin linnanrauniot on entinen rakennus eteläisessä Ruotsissa Svedalan kunnassa. Se rakennettiin luultavasti 1310-luvulla, jolloin rakennettiin muitakin linnoja koko silloiseen Tanskaan. Linnalla oli tärkeä rooli keskiajalla. Margareeta I piti siellä vuonna 1395 pohjoiseurooppalaisen poliittisen tapaamisen, joka johti rauhansopimukseen ja Kalmarin unionin perustamiseen. Paikalla on tehty arkeologisia kaivauksia vuosina 1934-1935 ja 1990-luvulla. Niissä selvisi, että linna on rakennettu pääosin kolmessa vaiheessa: ensin ydintorni ympärövine puuvarustuksineen, sitten kehämuuri ja viimeisenä porttitorni länteen ja kulmatorni luoteisosaan. Kaikki muuratut osat tehtiin tiilistä. Linnan käyttö loppui 1540-luvulla, kun Malmöhus rakennettiin ja aloitti toiminnan lääninlinnana. ==Lähteet== * Länsstyrelsen i Skåne: Lindholmen, Svedala kommun ==Aiheesta muualla== * Svedala kommun: Lindholmens borg Luokka:Svedalan kunta Luokka:Skånen läänin linnat Luokka:Ruotsin entiset rakennukset ja rakennelmat
Pirkko-Liisa Surojegin

Pirkko-Liisa Surojegin (s. 1950 Kuopio) on suomalainen kuvittaja, taidegraafikko ja kirjailija. ==Henkilöhistoria== Surojegin valmistui Taideteollisesta korkeakoulusta graafisen suunnittelun linjalta vuonna 1977. Hän toimi Museoviraston tutkimusavustajana vuosina 1977–1981 ja on ollut sen jälkeen vapaa taiteilija ja kuvittaja. Hänelle myönnettiin valtion ylimääräinen taiteilijaeläke vuonna 2016. ==Taiteellinen tuotanto== Surojegin on kuvittanut runsaasti erilaisia teoksia, muun muassa lasten-, tieto- ja oppikirjoja, samoin kuin Kalevalan käännöksiä ja sen suomenkielisen mukaelman Suomen lasten Kalevala (2003). Hän on myös julkaissut ja toimittanut itse kirjoja, kuten satukirjan Hölmölästä Suomen lasten hölmöläissadut (2000). ===Omat teokset=== * Metsähiiren tanssi, 1990 * Maahisen viimeinen matka, 1995 * Suomen lasten eläinsadut, 1997 * Suomen lasten hölmöläissadut, 2000 ===Palkinnot=== Surojeginin kuvittamat teokset on valittu Vuoden kirjavalioiksi 1986, 1987, 1995 ja 1997. ==Lähteet== Luokka: Suomalaiset kuvittajat Luokka: Suomalaiset lasten- ja nuortenkirjailijat Luokka: Vuonna 1950 syntyneet Luokka: Elävät henkilöt